Petter N. Toldnæs

Petter Natanael Toldnæs (1978–2023) var en norsk politiker (V) og kommunikasjonssjef i Grimstad kommune.

I stortingsvalget 2017 var han Venstres førstekandidat  i Aust-Agder og Vest-Agder. Han var 1. vara til sentralstyret i Venstre, leder av Agder Venstre, leder av Frie Venstre og gruppeleder i bystyret i Lillesand.

Toldnæs engasjerte seg politisk i forbindelse med folkeavstemningen om Norges tilslutning til EU 1994. I 2007 ble han lokallagsleder for Lillesand Venstre og vara til bystyret. Han var også fylkesleder for Agder Venstre.

Toldnæs var fast innvalgt i bystyret i Lillesand fra 2011 til 2023.

Toldnæs ble innvalgt som direktevalgt landsstyremedlem i Venstre i 2014, og hadde organisasjonserfaring fra blant annet Norsk kommunikasjonsforening.

 Referanser 

 Eksterne lenker 


Kategori:Lokalpolitikere fra Venstre
Kategori:Personer fra Porsgrunn kommune